La unua tajlanda teravada monaĥino troviĝas inter la 100 plej influaj virinoj laŭ BBC
#000004
Tiu ĉi artikolo devenas de Prachatai, sendependa novaĵretejo de Tajlando, kaj estas republikigita de Global Voices kiel parto de kontrakto pri kundivido de enhavo.
#000005
Dhammananda Bhikkhuni, la unua tajlanda virino konsekrita kiel teravada monaĥino kaj la nuntempa abatino de la monaĥejo Songdhammakalyani, estis listigita inter la 100 virinoj de BBC [en] en 2019.
#000006
Dum Tajlando havas ĉirkaŭ 300 000 budhistajn monaĥojn, la virinoj estas ĝenerale ankoraŭ ekskluzivigitaj de konsekro. En 1928, post provo konsekri du virinojn, Bhujong Jombunud Sirivaḍḍhano, la tiama ĉefa patriarko [de la tajlanda ordo de monaĥoj], eldonis edikton kiu malpermesis al monaĥoj konsekri virinojn kiel monaĥojn aŭ novulojn. La Samga Ĉefkonsilio de Tajlando ankaŭ eldonis du leĝojn en 1984 kaj 1987 malpermesantajn la konsekron de virinoj. Tamen, la samga akto de 1962, la laika leĝo reganta tajlandajn monaĥojn, kaj la amendo de 1992 ne malpermesas la konsekron de virinoj.
#000007
La streboj de Dhammananda por restarigi la linion Theravada bhikkhuni [en] en Tajlando alfrontis reziston fare de ambaŭ – laikoj kaj monaĥoj kiuj kontraŭas la konsekron de virinoj. La plejmulto de ili konfirmis ke la konsekro de virinoj maleblas ĉar la linio Theravada bhikkhuni estas jam morta. ‘Bhikkhuni’ rilatas al komplete konsekrita monaĥino. Malgraŭ la manko de laika leĝo malpermesanta inan konsekron, bhikkuni estas rigardata kiel eksterlanda tradicio kaj la du ĉefaj budhismaj ordenoj de Tajlando ankoraŭ devas oficiale akcepti konsekritajn virinojn kiel parton de Samgo, la budhisma komunumo de monaĥoj.
#000009
Dhammananda estas la nuna abatino de la monaĥejo Songdhammakalyani en la provinco Nakhon Pathom, fondita de ŝia patrino Voramai Kabilsingh, kiu estis konsekrita kiel monaĥino en la tajvana kasto Dharmaguptaka je 1971, kaj kiu ricevis la religian nomon Ta Tao Fa Tzu. La monaĥejo nun estas la sola tute ina templo en Tajlando. Varanggana Vanavichayen, la unua virino konsekrita kiel monaĥino en Tajlando, estis konsekrita en la monaĥejo Songdhammakalyani en 2002.
#000010
Tamen, tajlandaj aŭtoritatoj ne rekonas la monaĥejon kiel budhisman templon kaj kiam Dhammananda kaj aliaj monaĥinoj de la monaĥejo iris omaĝi la forpasitan reĝon Bhumibol ĉe la Grandan Palacon de Bankoko Dusit Maha Prasat, kie lia korpo kuŝis en katafalko, ili estis malpermesitaj eniri. La oficialuloj asertis ke ili estis malpermesitaj ĉar en la taja budhismo [en] estas kontraŭleĝe al virinoj surmeti safrankoloran robon. Dudek du aliaj monaĥinoj kaj novulinoj ankaŭ ne havis pemeson eniri, dirante ke oni permesus al ili omaĝi la forpasintan reĝon nur se ili forigus siajn robojn kaj surmetus nigrajn vestaĵojn kiel faras laikoj.
#000011
‘Via’dle: Wordle nun alireblas en multaj lingvoj de la mondo
#000016
Juna kuiristo en Bakuo transformis sian apartamenton en restoracion
#000019
Retpoŝto (ne estos publikigata) (deviga)
#000022
Aboni komentojn de ĉi tiu artikolo per retpoŝto
#000023